《乐章五曲》
宋代·李复

刻花圆楹青玉趺，高堂{左车右献}{左车右献}云锦舒。
两阶纳陛先登巫，近前神喜巫歌呼。
扬桴兮拊鼓，金鸣兮竹语。
长丝哀怨雁移步，堂上声歌堂下舞，
工祝濯柳洒庭户，神君功多人有主。
风清气微散时雨，上无螟蛉下无鼠。
川满秔兮陆满黍，少妇窗间弄机杼。
乡人相劝醉场圃，敬拜神君芘吾土。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。